b'\n_START_ARTICLE_\nSalad Fingers\n_START_SECTION_\nYhteenveto\n_START_PARAGRAPH_\nP\xc3\xa4\xc3\xa4henkil\xc3\xb6 Salad Fingers (\xe2\x80\x9dsalaattisormet\xe2\x80\x9d) asuu synk\xc3\xa4ss\xc3\xa4, kolkossa maailmassa, jossa h\xc3\xa4n etsii ruosteisia esineit\xc3\xa4 - varsinkin lusikoita -  ja hieroo niit\xc3\xa4 sormiaan vasten. H\xc3\xa4nen h\xc3\xa4ilyv\xc3\xa4t, lempe\xc3\xa4luonteiset monologinsa johdattavat katsojan eriskummalliseen, ep\xc3\xa4todelliseen maailmaan._NEWLINE_Sarjan tunnusmusiikki on Boards of Canada -yhtyeen kappale \xe2\x80\x9dBeware the Friendly Stranger\xe2\x80\x9d. Salad Fingersin pel\xc3\xa4styess\xc3\xa4 soiva synkk\xc3\xa4 musiikki on Firthin itse kitaralla soittamaa, mutta hidastettuna ja takaperin k\xc3\xa4\xc3\xa4nnettyn\xc3\xa4.\n_START_SECTION_\n1. jakso - "Spoons" - "Lusikat"\n_START_PARAGRAPH_\nVideo Salad Fingers esitt\xc3\xa4ytyy ja kertoo kiinnostuksestaan ruosteisia lusikoita kohtaan. Salad Fingers k\xc3\xa4y tapaamassa suurisilm\xc3\xa4ist\xc3\xa4 lasta selvitt\xc3\xa4\xc3\xa4kseen, onko lapsen talossa lusikoita. Suurisilm\xc3\xa4isen lapsen vastauksien perusteella h\xc3\xa4nen kotonaan ei ilmeisesti ole niit\xc3\xa4 mutta ruosteinen kannu tosin, jota Salad Fingers koskettelee ennen l\xc3\xa4ht\xc3\xb6\xc3\xa4\xc3\xa4n.\n_START_SECTION_\n2. jakso - "Friends" - "Yst\xc3\xa4v\xc3\xa4t"\n_START_PARAGRAPH_\nVideo Salad Fingers p\xc3\xa4\xc3\xa4tt\xc3\xa4\xc3\xa4 pit\xc3\xa4\xc3\xa4 tapaamisen yst\xc3\xa4viens\xc3\xa4 kanssa. Ne osoittautuvat sorminukeiksi nimelt\xc3\xa4\xc3\xa4n Hubert Cumbertale, Marjory Stewart-Baxter ja Jeremy Fisher. Salad Fingers maistaa Marjoria ja toteaa h\xc3\xa4nen maistuvan p\xc3\xb6lylt\xc3\xa4, jonka voi havaita auringonvaloa vasten (sunshine dust). Sitten Salad Fingers maistaa Hubertia joka maistuu noelle ja kakalle (soot and poo). Salad Fingers kertoo sorminukeilleen ett\xc3\xa4 h\xc3\xa4nell\xc3\xa4 on kalaa uunissa jos heit\xc3\xa4 kiinnostaa. Salad Fingers sanoo itsekseen sitten jotain vieraalla kielell\xc3\xa4._NEWLINE_Salad Fingersin talon ohi k\xc3\xa4velee poika jonka Salad Fingers kutsuu apuun. Salad Fingers ei yll\xc3\xa4 ottamaan kalaansa uunista ja pyyt\xc3\xa4\xc3\xa4 poikaa auttamaan. Pojan l\xc3\xa4hestyess\xc3\xa4 uunia Salad Fingersin huomio keskittyy ruosteiseen naulank\xc3\xa4rkeen sein\xc3\xa4ss\xc3\xa4. H\xc3\xa4n iskee sormensa naulan l\xc3\xa4pi ja hymisee mielihyv\xc3\xa4st\xc3\xa4 kertoen samalla kuinka h\xc3\xa4n pit\xc3\xa4\xc3\xa4 punaisesta vedest\xc3\xa4 kun se vuotaa h\xc3\xa4nest\xc3\xa4. Salad Fingers vaipuu houretilaan jossa h\xc3\xa4n on kylmi\xc3\xb6ss\xc3\xa4 t\xc3\xa4ynn\xc3\xa4 el\xc3\xa4inten raatoja ja alkaa laulaa. H\xc3\xa4n tapaa my\xc3\xb6s h\xc3\xa4nen kokoisensa Hubert Cumbertalen houretilassaan. Kun Salad Fingers virkoaa, h\xc3\xa4n on kalpea ilmeisesti verenhukan takia ja haistaa ett\xc3\xa4 uunikala alkaa olla valmista. Salad Fingers vahingossa telkesi h\xc3\xa4nt\xc3\xa4 auttavan pojan uuniin kun h\xc3\xa4n huomasi ruosteisen naulan. Poika ilmeisesti paloi uunissa.\n_START_SECTION_\n3. jakso - "Nettles - "Nokkoset"\n_START_PARAGRAPH_\nVideo Salad Fingers on ker\xc3\xa4nnyt itselleen nokkosia jotka ovat polttaneet h\xc3\xa4nen k\xc3\xa4dens\xc3\xa4 rakkuloille ja h\xc3\xa4n kertoo ett\xc3\xa4 h\xc3\xa4n nauttii nokkosista. H\xc3\xa4n l\xc3\xb6yt\xc3\xa4\xc3\xa4 lastenvaunut eik\xc3\xa4 ymm\xc3\xa4rr\xc3\xa4 mik\xc3\xa4 se on. Salad Fingers nime\xc3\xa4\xc3\xa4 lastenvaunut nokkosk\xc3\xa4rryiksi, asettaa nokkosensa vaunuun ja l\xc3\xa4htee pois. Jokin k\xc3\xa4det\xc3\xb6n olio l\xc3\xa4htee Salad Fingersin per\xc3\xa4\xc3\xa4n villisti huutaen. Olio seuraa Salad Fingersi\xc3\xa4 t\xc3\xa4m\xc3\xa4n taloon jossa h\xc3\xa4n n\xc3\xa4kee Salad Fingersin hyv\xc3\xa4ilev\xc3\xa4n n\xc3\xa4nnej\xc3\xa4\xc3\xa4n nokkosilla jolloin h\xc3\xa4nen rinnastaan vuotaa maitoa. Olio pyrkii taloon hakkaamalla p\xc3\xa4\xc3\xa4t\xc3\xa4\xc3\xa4n talon oveen mutta Salad Fingers ei vaikuta reagoivan paukutukseen vaan muistelee "hyvi\xc3\xa4 aikoja" ja muistelee istuvansa kampaamossa sorminukkensa kanssa. Olio kuolee isketty\xc3\xa4\xc3\xa4n p\xc3\xa4\xc3\xa4ns\xc3\xa4 verille talon oveen. Salad Fingers huomaa my\xc3\xb6hemmin olion ja toteaa ett\xc3\xa4 t\xc3\xa4m\xc3\xa4 on tullut my\xc3\xb6h\xc3\xa4\xc3\xa4n tapaamaan h\xc3\xa4nt\xc3\xa4. Salad Fingers kysyy olion nime\xc3\xa4 ja antaa h\xc3\xa4nelle sitten nimen Milford Cubicle. Salad Fingers raahaa Milford Cubiclen sis\xc3\xa4lle ja ripustaa sein\xc3\xa4lle koukkuun. Salad Fingers kysyy onko Milfordin miellytt\xc3\xa4v\xc3\xa4\xc3\xa4 olla koukussa, soittaa huilua ja kysyy tahtoisiko Milford lasillisen l\xc3\xa4mmint\xc3\xa4 maitoa.\n_START_SECTION_\n4. jakso - "Cage" - "h\xc3\xa4kki"\n_START_PARAGRAPH_\nVideo Salad Fingers esiintyy baskeri p\xc3\xa4\xc3\xa4ss\xc3\xa4\xc3\xa4n ja kertoo aikovansa etsi\xc3\xa4 Ranskan koska on tahtonut aina k\xc3\xa4yd\xc3\xa4 siell\xc3\xa4. Salad Fingers huomaa kuitenkin pojan joka on tuijottanut h\xc3\xa4nt\xc3\xa4 jo jonkin aikaa ja p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 etsim\xc3\xa4\xc3\xa4n Ranskaa joskus toiste. Poika tavoittaa kuitenkin h\xc3\xa4net ja saa Salad Fingersin tuntemaan itsens\xc3\xa4 ep\xc3\xa4varmaksi. Poika l\xc3\xa4hestyy h\xc3\xa4nt\xc3\xa4 ja nuolaisee h\xc3\xa4nen k\xc3\xa4tt\xc3\xa4\xc3\xa4n mist\xc3\xa4 h\xc3\xa4n s\xc3\xa4ik\xc3\xa4ht\xc3\xa4\xc3\xa4. Seuraavaksi Salad Fingers on talossaan jossa h\xc3\xa4n juttelee Boirdoisen kanssa ja liiskaa h\xc3\xa4net.Salad Fingersin oveen koputetaan ja avattuaan Salad Fingers l\xc3\xb6yt\xc3\xa4\xc3\xa4 vain vanhan hanan ovelta. Salad Fingers ilmaisee kuinka h\xc3\xa4n on aina unelmoinut hanoista. Salad Fingers pyrkii ottamaan hanan kiinni joka kumminkin kulkeutuu langan vet\xc3\xa4m\xc3\xa4n\xc3\xa4 kauemmas kunnes Salad Fingers astuu karhunrautoihin ja menett\xc3\xa4\xc3\xa4 tajuntansa._NEWLINE_Salad Fingers her\xc3\xa4\xc3\xa4 h\xc3\xa4kiss\xc3\xa4 jossa h\xc3\xa4n alkaa hyv\xc3\xa4ill\xc3\xa4 sormiaan hieromalla k\xc3\xa4si\xc3\xa4\xc3\xa4n rautatankoihin. Poika jonka h\xc3\xa4n tapasi aiemmin, ilmestyy ja ilmaisee ihastuksensa t\xc3\xa4t\xc3\xa4 kohtaan antamalla lentosuukon ja ojentamalla sormusta Salad Fingersille. Salad Fingers s\xc3\xa4ik\xc3\xa4ht\xc3\xa4\xc3\xa4 pojan satunnaista parkaisua ja kertoo tahtovansa kotiin ja ett\xc3\xa4 h\xc3\xa4n ei pid\xc3\xa4 t\xc3\xa4st\xc3\xa4 "pelist\xc3\xa4". Salad Fingers onnistuu vet\xc3\xa4m\xc3\xa4\xc3\xa4n verhot h\xc3\xa4kin ikkunan eteen. Poika suuttuu ja huomaa ett\xc3\xa4 Salad Fingers onkin kadonnut h\xc3\xa4kist\xc3\xa4. Poika j\xc3\xa4\xc3\xa4 itkem\xc3\xa4\xc3\xa4n sill\xc3\xa4 v\xc3\xa4lin kun Salad Fingers lentelee taivaalla hanan p\xc3\xa4\xc3\xa4ll\xc3\xa4, baskeri p\xc3\xa4\xc3\xa4ss\xc3\xa4\xc3\xa4n.\n_START_SECTION_\n5. jakso - "Picnic"\n_START_PARAGRAPH_\nVideo Salad Fingers yritt\xc3\xa4\xc3\xa4 soittaa vanhalla valintakiekolla varustetulla puhelimella puhelinkeskuksen v\xc3\xa4lityksell\xc3\xa4 "Charlielle". H\xc3\xa4n kuulee puhelimesta vain s\xc3\xa4rin\xc3\xa4\xc3\xa4 ja pyyt\xc3\xa4\xc3\xa4 keskusta v\xc3\xa4litt\xc3\xa4m\xc3\xa4\xc3\xa4n viestin Charlielle ett\xc3\xa4 Salad Fingers pit\xc3\xa4\xc3\xa4 suuret piknikin ja luettelee mit\xc3\xa4 siell\xc3\xa4 olisi tarjolla. Salad Fingers alkaa raapia vatsaansa laskien luurin syrj\xc3\xa4\xc3\xa4n ja toistaa Mary Mandolin sanonnan; Lakkaa raapimasta vatsaasi (Basket belly\xc2\xa0?). Salad Fingers huomaa ett\xc3\xa4 puhelinyhteys on poikki. Hubert Cumbertale ilmestyy h\xc3\xa4nen k\xc3\xa4teens\xc3\xa4 ja Salad Fingers ei vaikuta muistavan sorminukensa nime\xc3\xa4. H\xc3\xa4n nime\xc3\xa4\xc3\xa4 nuken nopeasti uudelleen Barbara Logan-Priceksi, antaa sorminukelleen merikapteenin hatun ja viheltelee. Salad Fingers sovittaa ylleen morsiuspukuaan ja itkien sanoo peilikuvalleen kuinka kaunis h\xc3\xa4n onkaan ja j\xc3\xa4\xc3\xa4 odottamaan vieraita piknikille._NEWLINE_Salad Fingersin piknikille ilmestyykin tytt\xc3\xb6, jolla on likaiset vaatteet. Varis my\xc3\xb6s lent\xc3\xa4\xc3\xa4 paikalle l\xc3\xa4heiseen puuhun. Salad Fingers kysyy tyt\xc3\xb6lt\xc3\xa4 milt\xc3\xa4 piirakka maistuu ja vastaakin heti h\xc3\xa4nen puolestaan dialogin muodossa, viitaten tytt\xc3\xb6\xc3\xb6n nimell\xc3\xa4 Mable. Salad Fingers kehuu tytt\xc3\xb6\xc3\xa4 hyv\xc3\xa4tapaiseksi ja tahtoo tyt\xc3\xb6st\xc3\xa4 uuden leikkikaverin. H\xc3\xa4n sy\xc3\xb6tt\xc3\xa4\xc3\xa4 tyt\xc3\xb6lle vanukasta vanhalla likaisella lusikalla kunnes paikalla oleva varis nappaa lusikan Salad Fingersin k\xc3\xa4dest\xc3\xa4. Sek\xc3\xa4 tytt\xc3\xb6 ett\xc3\xa4 Salad Fingers nauravat mutta kun tytt\xc3\xb6 alkaa puhua, Salad Fingers s\xc3\xa4ik\xc3\xa4ht\xc3\xa4\xc3\xa4 ja on pois tolaltaan. Salad Fingers on lukittautunut talonsa nurkkaan ja h\xc3\xa4nen mieless\xc3\xa4\xc3\xa4n tytt\xc3\xb6 hokee; Mik\xc3\xa4 h\xc3\xa4t\xc3\xa4n\xc3\xa4 Herra Sormi, etk\xc3\xb6 pit\xc3\xa4nyt suu-sanoistani\xc2\xa0? Salad Fingers on edelleen hysteerian vallassa, pidellen k\xc3\xa4si\xc3\xa4\xc3\xa4n p\xc3\xa4\xc3\xa4ns\xc3\xa4 kullakin puolen.\n_START_SECTION_\n6. jakso - "Present" - "Lahja"\n_START_PARAGRAPH_\nVideo Salad Fingers kuljesekelee talossaan ja havaitsee Hubert Cumbertalen kaapin p\xc3\xa4\xc3\xa4ll\xc3\xa4 ja k\xc3\xa4skee t\xc3\xa4t\xc3\xa4 tulemaan sielt\xc3\xa4 alas. Hubert muuttuu mustaksi polttavaksi aineeksi joka valuu pitkin kaapin reunaa. Salad Fingers toteaa t\xc3\xa4m\xc3\xa4n muuttuneen tahmeaksi joeksi ja polttaa sormensa. Jokin varjo liikkuu talossa ja Salad Fingers huhuilee kuka talossa liikkuu. Varjo osoittautuu Jeremy Fisheriksi. Salad Fingers on yll\xc3\xa4ttynyt koska luuli t\xc3\xa4m\xc3\xa4n taistelevan "Suuressa sodassa". Salad Fingers mutisee jotain ja vastaa ettei ymm\xc3\xa4rt\xc3\xa4nyt Jeremy Fisherin outoa murretta. Jeremy Fisher antaa Salad Fingersille lahjaksi leluhevosen. Salad Fingers nime\xc3\xa4\xc3\xa4 lelun Horace Horse Collariksi ja sy\xc3\xb6 Jeremy Fisherin. Salad Fingers ihmettelee minne t\xc3\xa4m\xc3\xa4 oli joutunut ja p\xc3\xa4\xc3\xa4tyy leikkim\xc3\xa4\xc3\xa4n hevosella. _NEWLINE_Salad Fingers kulkee ulkona Horace k\xc3\xa4dess\xc3\xa4\xc3\xa4n ja huomaa ulkona vessanp\xc3\xb6nt\xc3\xb6n. Salad Fingers alkaa puhua vedest\xc3\xa4 heijastuvalle kuvalleen ja aikoo pest\xc3\xa4 alushameensa vedess\xc3\xa4. Yll\xc3\xa4tt\xc3\xa4en Salad Fingers ei k\xc3\xa4sit\xc3\xa4 mit\xc3\xa4 tapahtuu, ik\xc3\xa4\xc3\xa4n kuin veden kuvajainen puhuisi h\xc3\xa4nelle. Salad Fingers h\xc3\xa4t\xc3\xa4\xc3\xa4ntyy ja v\xc3\xa4itt\xc3\xa4\xc3\xa4 "h\xc3\xa4nen" erehtyneen henkil\xc3\xb6st\xc3\xa4 ja vet\xc3\xa4\xc3\xa4 p\xc3\xb6nt\xc3\xb6n veden. Salad Fingers kehottaa horacea viem\xc3\xa4\xc3\xa4n t\xc3\xa4m\xc3\xa4 kotiin ja Salad Fingers l\xc3\xa4htee kotia kohti. Kotonaan Salad Fingers h\xc3\xa4mm\xc3\xa4styy kun talossa istuukin jo Salad Fingers. Talossa oleva Salad Fingers my\xc3\xb6s ihmettelee kylm\xc3\xa4\xc3\xa4n s\xc3\xa4vyyn ett\xc3\xa4 eik\xc3\xb6 Jeremy Fisherin pit\xc3\xa4nytk\xc3\xa4\xc3\xa4n olla suuressa sodassa. Taloon juuri saapunut Salad Fingers n\xc3\xa4ytt\xc3\xa4\xc3\xa4 Salad Fingersin silmiss\xc3\xa4 olevan Jeremy Fisher. Pian talossa oleva Salad Fingers syytt\xc3\xa4\xc3\xa4 Jeremy Fisheri\xc3\xa4 lepertelyst\xc3\xa4 h\xc3\xa4nen tytt\xc3\xa4rens\xc3\xa4 kanssa tavoitteenaan vied\xc3\xa4 t\xc3\xa4m\xc3\xa4n neitsyys. Jeremy Fisher poistaa suussaan olevan tulpan ja vihre\xc3\xa4\xc3\xa4 nestett\xc3\xa4 kuplii t\xc3\xa4m\xc3\xa4n suusta. Salad Fingers totetaa ettei olekaan maistanut t\xc3\xa4t\xc3\xa4 ennen. Kun Salad Fingers n\xc3\xa4ytt\xc3\xa4\xc3\xa4 sy\xc3\xb6v\xc3\xa4n Jeremy Fisheri\xc3\xa4, t\xc3\xa4m\xc3\xa4 n\xc3\xa4ytt\xc3\xa4\xc3\xa4 sy\xc3\xb6v\xc3\xa4n ilmeisesti Salad Fingersi\xc3\xa4 joka oli juuri tullut Horacen kanssa ulkoa. Kuvakulma vaihtuu kuvaamaan taloa ja vessanp\xc3\xb6ntt\xc3\xb6\xc3\xa4.\n_START_SECTION_\n7. jakso - "Shore Leave"\n_START_PARAGRAPH_\nVideo Salad Fingers lapioi maata suuhunsa pihallaan ja keskustelee Marjorie Stewart-Baxterin kanssa siit\xc3\xa4 kuinka "lattia-sokeri" maistuu oudolta. Salad Fingers sanoo tallentavansa tiedon havainnoistaan ja ilmenee ett\xc3\xa4 t\xc3\xa4m\xc3\xa4 on kaivanut maahan useamman kuopan. Salad Fingers tavoittaa Hubert Cumbertalen joka on kaivanut suhteellisen suuren ja syv\xc3\xa4n kuopan. Salad Fingers h\xc3\xa4mm\xc3\xa4styy ja uskoo l\xc3\xb6yt\xc3\xa4neens\xc3\xa4 Kennethin joka on palannut lomalle Suuresta sodasta. Kenneth on m\xc3\xa4d\xc3\xa4\xc3\xa4ntynyt ruumis. Salad Fingers kertoo olevansa Kennethin vanhempi veli ja kuinka oli r\xc3\xb6yhke\xc3\xa4\xc3\xa4 "heilt\xc3\xa4" l\xc3\xa4hte\xc3\xa4 Suureen sotaan ilman h\xc3\xa4nt\xc3\xa4. Salad Fingers vie Kennethin kotiinsa jossa h\xc3\xa4n pukee Kennethille illallisasun ylleen ja illastaa t\xc3\xa4m\xc3\xa4n kanssa. Salad Fingers sanoo Kennethin toivottavasti pit\xc3\xa4v\xc3\xa4n hiekasta. Kenneth kaatuu p\xc3\xb6yd\xc3\xa4lle jota Salad Fingers tukee puupalasella. Salad Fingers kuvailee Kennethille kuinka h\xc3\xa4n on ollut kiireinen, ty\xc3\xb6skennellen jokaisen vuoron kuin suinkin mahdollista. Salad Fingers kaataa tilkkasen teet\xc3\xa4 Kennethin k\xc3\xa4delle ja sanoo olevansa k\xc3\xb6mpel\xc3\xb6. Salad Fingers kuvaa Kennethille my\xc3\xb6s kuinka h\xc3\xa4n mittasi ilmeisesti p\xc3\xa4ivitt\xc3\xa4in oliko puu matkannut kauemmas h\xc3\xa4nen talostaan. Salad Fingers j\xc3\xa4lleen dialogin mukaisesti sanoo Kennethin tahtovan lis\xc3\xa4\xc3\xa4 leivonnaisia jonka j\xc3\xa4lkeen h\xc3\xa4n ly\xc3\xb6 lusikalla Kennethi\xc3\xa4 sormille ja kehottaa h\xc3\xa4nt\xc3\xa4 sy\xc3\xb6m\xc3\xa4\xc3\xa4n ensin Stoganoff-pihvin._NEWLINE_Illan tullessa Salad Fingers hyv\xc3\xa4stelee Kennethin, toivoo Jumalan palauttavan Kennethin joskus sodasta ja potkaisee Kennethin takaisin kuoppaan. Seuraavaksi Salad Fingers n\xc3\xa4hd\xc3\xa4\xc3\xa4n lavalla, esiintym\xc3\xa4ss\xc3\xa4 yleis\xc3\xb6lle. Naruin ohjattu pianisti soittaa Salad Fingersin mukaan laulun v\xc3\xa4\xc3\xa4rin josta Salad Fingers suuttuu ja poistuu lavalta.\n_START_SECTION_\n8. jakso - "Cupboard" - "Kaappi"\n_START_PARAGRAPH_\nSalad Fingers istuu tuolillaan ja kertoo pit\xc3\xa4v\xc3\xa4ns\xc3\xa4 radion kuuntelusta, erityisesti sodan, ja Croxleyn kuuntelusta aamiaisella, jos h\xc3\xa4n on aikaisin hereill\xc3\xa4. Salad Fingers koettaa vaihtaa radiotaajuutta ja sanoo radiolle, viitaten t\xc3\xa4h\xc3\xa4n nimell\xc3\xa4 Roger, ettei l\xc3\xb6yd\xc3\xa4 selke\xc3\xa4\xc3\xa4 radiokanavaa. H\xc3\xa4n  kaivaa pussista jonkinlaisia kuulia, joita h\xc3\xa4n pudottaa radion koteloon, joka on jo t\xc3\xa4ynn\xc3\xa4 n\xc3\xa4it\xc3\xa4 kuulia ja sanoo, ett\xc3\xa4 "Roger" k\xc3\xa4y koppavaksi, jos h\xc3\xa4n ei ole saanut ravintoa. Roger alkaa p\xc3\xa4\xc3\xa4st\xc3\xa4\xc3\xa4 v\xc3\xa4hitellen vahvistuvaa korkeaa \xc3\xa4\xc3\xa4nt\xc3\xa4, jota Salad Fingers kuvailee kauheaksi ja pohtii, onko h\xc3\xa4n valinnut ep\xc3\xa4mieluisan radiol\xc3\xa4hetyksen. Salad Fingers l\xc3\xa4hestyy Rogeria ja kysyy, mist\xc3\xa4 on kyse. Roger n\xc3\xa4ytt\xc3\xa4\xc3\xa4 p\xc3\xa4\xc3\xa4st\xc3\xa4v\xc3\xa4n kovan \xc3\xa4\xc3\xa4nen tai antavan Salad Fingersille s\xc3\xa4hk\xc3\xb6iskun, joka johtaa t\xc3\xa4m\xc3\xa4n vatsan kurinaan._NEWLINE_Salad Fingers toteaa, ett\xc3\xa4 ep\xc3\xa4miellytt\xc3\xa4vi\xc3\xa4 taajuuksia ei voi siet\xc3\xa4\xc3\xa4 ja hakeutuu "turvallisuuskaappiinsa", pieneen ahtaaseen kaappiin, joka on rakennettu sein\xc3\xa4n sis\xc3\xa4lle paniikkihuoneen tavoin. Kaapissa Salad Fingers alkaa leikki\xc3\xa4 sormillaan, toisen k\xc3\xa4den sormien esitt\xc3\xa4ess\xc3\xa4 Penny Pigtailsia ja toisen taas kauppiasta, joka ei myy Pennylle vadelmahilloa, koska Pennyn jalat ovat puuvillaa ja liian pitk\xc3\xa4t. Salad Fingers alkaa itke\xc3\xa4 ja kuljettaessaan sormiaan sein\xc3\xa4n listaa pitkin havaitsee hiuksen ja toteaa Pennylle, ett\xc3\xa4 kaikki ei ole viel\xc3\xa4 menetetty. Salad Fingers pyyhk\xc3\xa4isee hiuksella silm\xc3\xa4munaansa, mik\xc3\xa4 saa silm\xc3\xa4n punertamaan. Salad Fingers k\xc3\xa4y asettamassa l\xc3\xb6yt\xc3\xa4m\xc3\xa4ns\xc3\xa4 hiuksen sein\xc3\xa4lle teipin varaan, jossa on muitakin karvoja tai hiuksia. Salad Fingers sanoo hiusten n\xc3\xa4ytt\xc3\xa4v\xc3\xa4n kauniilta yhdess\xc3\xa4._NEWLINE_Seuraavaksi Salad Fingers on s\xc3\xa4ngyll\xc3\xa4\xc3\xa4n Hubert Cumbertalen kanssa ja lauleskeltuaan Salad Fingers heitt\xc3\xa4\xc3\xa4 Hubertin s\xc3\xa4ngyn laidan yli luunapilla. Hubert lent\xc3\xa4\xc3\xa4 astiaan, joka on t\xc3\xa4ynn\xc3\xa4 ruskeaa m\xc3\xb6nj\xc3\xa4\xc3\xa4, mihin Salad Fingers reagoi k\xc3\xa4skem\xc3\xa4ll\xc3\xa4 Hubertia siistiytym\xc3\xa4\xc3\xa4n. T\xc3\xa4m\xc3\xa4 my\xc3\xb6s sanoo, ettei tahdo likaisia maahanmuuttajia taloonsa. Y\xc3\xb6ll\xc3\xa4 Roger alkaa p\xc3\xa4\xc3\xa4st\xc3\xa4\xc3\xa4 kovempia ja kiruntaa muistuttavia \xc3\xa4\xc3\xa4ni\xc3\xa4, joihin Salad Fingers her\xc3\xa4\xc3\xa4. Salad Fingers kehottaa Rogeria lopettamaan tai h\xc3\xa4n saattaa Rogerin ulos talosta. Roger alkaa puhua ja sanoo, ett\xc3\xa4 ei ollut kohteliasta Salad Fingersilt\xc3\xa4 ottaa h\xc3\xa4nen hiustaan ja pyyt\xc3\xa4\xc3\xa4 t\xc3\xa4t\xc3\xa4 takaisin. Sitten Roger sanoo, ett\xc3\xa4 talo on likainen ja vaatii Salad Fingersi\xc3\xa4 siivoamaan. Salad Fingers perustelee, ett\xc3\xa4 ei ole edes h\xc3\xa4nen vuoronsa ja ett\xc3\xa4 h\xc3\xa4n vihaa tuota ty\xc3\xb6t\xc3\xa4 eik\xc3\xa4 aio tehd\xc3\xa4 sit\xc3\xa4. Roger alkaa hokien k\xc3\xa4ske\xc3\xa4 Salad Fingersi\xc3\xa4 siivoamaan. Salad Fingers seuraavaksi sy\xc3\xb6 sein\xc3\xa4lle ripustamansa hiukset teippeineen ja lukkiutuu taas turvallisuuskaappiinsa itkien.'